দক্ষিণ কলকাতার কমলা গার্লস স্কুলে সমকামিতার অভিযোগ। স্কুল কর্তৃপক্ষের অভিযোগ, স্কুলের ১০ জন ছাত্রী সমকামী সম্পর্কে জড়িয়েছে। ওই ছাত্রীরা গোটা বিষয়টি স্বীকার করেও নিয়েছে বলে দাবি প্রধান শিক্ষিকার। এই মর্মে ছাত্রীদের দিয়ে কাগজে স্বীকারোক্তি লিখিয়েও নেয় স্কুল কর্তৃপক্ষ।

এই বিষয়ে অন্যান্য খবর

পড়ুয়াদের নিরাপত্তা কোথায়! কারমেলের পরে কমলা গার্লসে এবার ছাত্রীর যৌন নিগ্রহ 
‘তিনবার আমার গায়ে হাত দিল, বেশ বুঝলাম কাকু ইচ্ছাকৃত অসভ্যতা করছে’


আর এই স্বীকারোক্তি ঘিরেই উত্তেজনা দেখা যায় স্কুলে। সোমবার অভিভাবকেরা এসে বিক্ষোভ দেখাতে থাকেন স্কুল চত্বরে। তাঁদের অভিযোগ, ওই ছাত্রীরা কোনও মতেই সমকামী সম্পর্কে জড়িয়ে পরেনি। সামান্য গায়ে হাত দেওয়া মানেই সমকামিতা নয় বলে দাবি করেন অভিভাবকেরা। জোর করে তাদের দিয়ে কাগজে লিখিয়ে নেওয়া হয়েছে বলেও অভিযোগ অভিভাবকদের। 
তবে তার পরে টিচার-ইন-চার্জ নিজের বক্তব্যে অনড়। 
প্রসঙ্গত, ফেব্রুয়ারি মাসেই ওই স্কুলের নবম শ্রেণির এক ছাত্রীকে যৌন নির্যাতনের অভিযোগ ওঠে। অভিযোগ ওঠে নন টিচিং স্টাফ মলয় বড়ুয়ার বিরুদ্ধে। সেই অভিযোগকে ঘিরেই উত্তপ্ত হয়ে ওঠে স্কুল চত্বর।পরে অভিযুক্ত মলয় বড়ুয়াকে গ্রেফতার করে পুলিশ।